*Likumprojekts*

**Grozījumi Maksājumu pakalpojumu un elektroniskās naudas likumā**

Izdarīt Maksājumu pakalpojumu un elektroniskās naudas likumā (Latvijas Vēstnesis, 2010, 43.nr., 2011, 52., 85.nr., 2013, 128., 187.nr, 2014, 92.nr., 2015, 248.nr.; 2016, 108.nr.) šādus grozījumus:

 1. Papildināt likumu ar 44.3pantu šādā redakcijā:

“44.3 pants. (1) Valsts ieņēmumu dienests šajā pantā noteiktajā kārtībā maksājumu pakalpojumu sniedzējiem, kas noteikti šā likuma 2.panta otrās daļas 2., 3., 4., 7. un 8.punktā (turpmāk – šā panta subjekti), paziņo elektroniski, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, šādus obligāti izpildāmus rīkojumus:

1) rīkojumu par nodokļu maksātāja norēķinu operāciju daļēju vai pilnīgu apturēšanu;

2) rīkojumu par naudas līdzekļu apķīlāšanu;

3) rīkojumu par naudas līdzekļu pārskaitīšanu;

4) rīkojumu par šīs daļas 1., 2. un 3.punktā noteikto rīkojumu precizēšanu vai atcelšanu.

(2) Tiesu izpildītāji šajā pantā noteiktajā kārtībā šā panta subjektiem paziņo elektroniski, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, šādus obligāti izpildāmus rīkojumus:

1) rīkojumu par naudas līdzekļu apķīlāšanu;

2) rīkojumu par naudas līdzekļu pārskaitīšanu;

3) rīkojumu par šīs daļas 1. un 2.punktā noteiktā rīkojuma precizēšanu vai atcelšanu.

(3) Datu apmaiņa starp maksājumu pakalpojumu sniedzējiem, kas noteikti šā likuma 2.panta otrās daļas 1.punktā, Valsts ieņēmumu dienestu un zvērinātiem tiesu izpildītājiem notiek Kredītiestāžu likumā noteiktajā kārtībā.

(4) Šā panta subjektiem, saņemot šā panta pirmajā un otrajā daļā noteikto rīkojumu, ir pienākums šā pantā noteiktajā kārtībā un termiņā pieņemt rīkojumu izpildei, veikt tajā norādītās darbības un sniegt rīkojuma devējam paziņojumu par attiecīgā rīkojuma izpildi, norādot šā pantā sestajā daļā noteikto informāciju.

(5) Šā panta subjekti saņem šā panta pirmajā un otrajā daļā noteikto rīkojumu izpildei, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju. Šā panta subjektiem ir pienākums rīkojumus, kas ievietoti savietotajā iepriekšējās darba dienas laikā, pieņemt izpildei ne vēlāk kā līdz tekošās darba dienas beigām (plkst.23:59). Šā panta subjekti izpilda šā panta pirmajā un otrajā daļā noteikto rīkojumu, veicot tajā norādītās darbības. Šā panta subjektiem jāaptur norēķinu operācijas vai jāapķīlā personas kontā esošie naudas līdzekļi nekavējoties pēc šā likuma šā panta pirmajā un otrajā daļā noteiktā rīkojuma pieņemšanas izpildei. Ja personai ir apķīlājami naudas līdzekļi vairākos kontos, šā panta subjekti apķīlā naudas līdzekļus rīkojumā norādītās summas ietvaros. Šā panta subjekti līdz šā panta pirmās daļas 2.punktā un otrās daļas 1.punktā noteikto rīkojumu pilnīgai izpildei apķīlā naudas līdzekļus, tiklīdz tie ir saņemti kontā(os).

(6) Par šā likuma šā panta pirmās daļas 2.punktā un otrās daļas 1.punktā noteikto rīkojumu izpildi šā panta subjekti, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, paziņo trīs darba dienu laikā pēc tā pieņemšanas izpildei, nosūtot rīkojuma devējam paziņojumu par izpildi. Paziņojumā par izpildi norāda personas identifikācijas datus (vārds, uzvārds vai nosaukums, personas kods, identifikācijas numurs vai reģistrācijas numurs), izpildītā rīkojuma numuru un apķīlātās summas apmēru (atsevišķi norādot piedziņai apķīlātās un, ja rīkojumā ir norādīta šāda darbība, saglabātās summas apmēru).

(7) Šā panta subjekti līdz šā panta pirmās daļas 3.punktā un otrās daļas 2.punktā noteikto rīkojumu pilnīgai izpildei apķīlā naudas līdzekļus, tiklīdz tie ir saņemti kontā(os) un pārskaita tos uz rīkojumā norādīto kontu. Pārskaitāmo naudas līdzekļu apmērs var būt mazāks nekā paziņojumā par rīkojuma par naudas līdzekļu apķīlāšanu izpildi norādītais tikai gadījumā, ja tāds apmērs ir norādīts rīkojumā par naudas līdzekļu pārskaitīšanu.

(8) Līdz šā panta pirmajā un otrajā daļā noteikto rīkojumu pilnīgai izpildei vai to atcelšanai turpmāka rīcība ar personai piederošajiem naudas līdzekļiem ir aizliegta.

(9) Saņemot vairākus rīkojumus, šā panta subjekti pieņem un izpilda tos secībā, kādā tie paziņoti šā panta subjektiem. Rīkojumi un paziņojumi, kas nosūtīti, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, uzskatāmi par paziņotiem tajā brīdī, tiklīdz rīkojums ir ievietots Valsts reģionālās attīstības aģentūras pārziņā esošā Valsts informācijas sistēmu savietotājā un pieņemams izpildei piešķirto unikālo numuru secībā.

(10) Ministru kabinets nosaka kārtību, kādā šā panta subjekti, izpildot Valsts ieņēmumu dienesta šā panta pirmajā un otrajā daļā noteikto rīkojumu, sniedz informāciju, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju.”

 2. Izslēgt 92.1pantu.

 3. Papildināt pārejas noteikumus ar 17., 18., 19., 20., 21. un 22.punktu šādā redakcijā:

 “17. Ministru kabinets līdz 2017.gada 1.martam izdod šā likuma 44.3panta desmitajā daļā un pārejas noteikumos 21.punktā paredzētos noteikumus.

18. Inkasācijas uzdevumus, rīkojumus par nodokļu maksātāja norēķinu operāciju daļēju vai pilnīgu apturēšanu, rīkojumus par piedziņu vai rīkojumus par naudas līdzekļu pārskaitīšanu, kas izdoti līdz 2017.gada 30.jūnijam, izpilda, piemērojot šā likuma normas, kas bija spēkā līdz 2017.gada 30.jūnijam.

19. Ja pēc 2017.gada 30.jūnija, pamatojoties uz nosūtīto inkasācijas uzdevumu, valsts budžeta ieņēmumu kontā Valsts kasē regulāri tiek ieskaitīti naudas līdzekļi, Valsts ieņēmumu dienests aizstāj inkasācijas uzdevumu ar rīkojumu par naudas līdzekļu pārskaitīšanu, kas uzskatāms par saņemtu aizstājamā inkasācijas uzdevuma saņemšanas dienā un izpildāms, piemērojot spēkā esošā likuma normas.

20. Ja pēc 2017.gada 30.jūnija, pamatojoties uz rīkojumu par naudas līdzekļu pārskaitīšanu, kas maksājumu pakalpojumu sniedzējam nosūtīts līdz 2017.gada 30.jūnijam, rīkojumā norādītajā kontā Valsts kasē regulāri tiek ieskaitīti naudas līdzekļi, tiesu izpildītājs, kurš rīkojumu devis, aizstāj iepriekš doto rīkojumu ar attiecīgi rīkojumu par naudas līdzekļu pārskaitīšanu, kas uzskatāms par saņemtu iepriekš dotā rīkojuma saņemšanas dienā un izpildāms, piemērojot spēkā esošā likuma normas.

21. Līdz 2019.gada 30.jūnijam šā likuma 44.3panta pirmajā daļā noteikto rīkojumu saņemšanu un izpildi, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, veic maksājumu pakalpojumu sniedzēji, kas ir informējuši Valsts ieņēmumu dienestu par elektroniskās datu apmaiņas uzsākšanu. Gadījumā, ja maksājumu pakalpojumu sniedzējs šajā periodā nav informējis Valsts ieņēmumu dienestu par elektroniskās datu apmaiņas uzsākšanu, tas, lai izpildītu šā likuma 44.3pantā noteiktos pienākumus, līdz 2019.gada 30.jūnijam veic datu apmaiņu ar elektroniskā pasta starpniecību šifrētā veidā. Ministru kabinets nosaka kārtību, kādā atbilstoši šā punkta otrajā teikumā noteiktajam notiek šifrētās informācijas apmaiņa.

22. Līdz 2019. gada 30.jūnijam šā likuma 44.3panta otrajā daļā noteikto rīkojumu saņemšanu un izpildi, izmantojot Valsts reģionālās attīstības aģentūras pārziņā esošo Valsts informācijas sistēmu savietotāju, veic maksājumu pakalpojumu sniedzējs, kas ir noslēdzis vienošanos par elektronisko datu apmaiņu ar Izpildu lietu reģistra turētāju. Gadījumā, ja maksājumu pakalpojumu sniedzējs šajā periodā nenoslēdz vienošanos par elektronisko datu apmaiņu ar Izpildu lietu reģistra turētāju, tiesu izpildītāja rīkojumus par naudas līdzekļu apķīlāšanu un pārskaitīšanu tiesu izpildītāja depozīta kontā izpilda, piemērojot šā likuma normas, kas bija spēkā līdz 2017. gada 30. jūnijam.”

Likums stājas spēkā 2017.gada 1.jūlijā.

Ministru prezidents M.Kučinskis

Finanšu ministre D.Reizniece-Ozola

22.09.2016, 10:30

1026

K.Voiniča

67095567, Kristine.Voinica@fm.gov.lv